Document ID: 32004R2070

KOMISIJOS REGLAMENTAS (EB) Nr. 2070/2004
2004 m. gruodžio 1 d.
leidžiantis atlikti tekstilės gaminių ir drabužių, kurių kilmės šalis yra Indijos Respublika, kiekybinių apribojimų perkėlimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių (1), ypač į jo 7 straipsnį,
kadangi:
(1)
Europos bendrijos ir Indijos Respublikos Susitarimo memorandume dėl tekstilės gaminių patekimo į rinką suderinimo, parafuotą 1994 m. gruodžio 31 d. (2), yra nustatyta, kad tam tikri Indijos prašymai dėl vadinamojo „išimtinio lankstumo“ taikymo bus palankiai nagrinėjami.
(2)
2004 m. spalio 13 d. Indijos Respublika pateikė prašymą atlikti perkėlimus iš vienų kategorijų į kitas kategorijas.
(3)
Indijos Respublikos paprašytiems perkėlimams yra taikomos lankstumo nuostatos, nurodytos Reglamento (EEB) Nr. 3030/93 7 straipsnyje ir apibrėžtos minėto reglamento VIII priedo 9 stulpelyje.
(4)
Prašymą reikėtų patenkinti.
(5)
Reikėtų, kad šis reglamentas įsigaliotų kitą dieną po jo paskelbimo tam, kad ūkio subjektai galėtų kuo greičiau tuo pasinaudoti.
(6)
Priemonės, nustatytos šiame reglamente, atitinka Tekstilės komiteto, nurodyto Reglamento (EEB) Nr. 3030/93 17 straipsnyje, nuomonę,
PRIĖMĖ ŠĮ REGLAMENTĄ:
1 straipsnis
Leidžiama atlikti tekstilės gaminių, kurių kilmės šalis yra Indijos Respublika, 2004 kvotos metų kiekybinių apribojimų perkėlimus pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 1 d.

Labels: 3
18
1